ข่าวดี ครม.เตรียมพิจารณากฎหมายคู่ชีวิต มอบเป็นของขวัญกลุ่ม LGBTQ
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมเสนอให้ที่ประชุมคณะรัฐมนตรีวันนี้พิจารณาเห็นชอบ ร่าง พ.ร.บ.คู่ชีวิต หลังจากก่อนหน้านี้สภาฯ ได้สอบถามกลับมาในบางประเด็นและได้มีการรับฟังความคิดเห็นอย่างครบถ้วนและหลังจากนี้เมื่อผ่านที่ประชุม ครม.แล้ว จะส่งให้สภาผู้แทนราษฎรพิจารณาโดยเร็วที่สุด เพื่อเป็นของขวัญให้กับกลุ่มผู้มีความหลากหลายทางเพศ จึงขอส่งสัญญาณให้กับกลุ่ม LGBTQ ที่รอกฎหมายดังกล่าวอยู่ ซึ่งเชื่อว่าหลักการหลักเกณฑ์ต่างๆ น่าจะครบถ้วนแล้ว